CELEX: C2005/132/39
Language: et
Date: 2005-05-28 00:00:00
Title: Kohtuasi C-172/05 P: O. Mancini 15. aprilli 2005. aasta apellatsioonkaebus Euroopa Ühenduste Esimese Astme Kohtu (neljas koda) 3. veebruari 2005. aasta otsuse peale kohtuasjas T-137/03: O. Mancini versus Euroopa Ühenduste Komisjon

28.5.2005   
            
            
               ET
            
            
               Euroopa Liidu Teataja
            
            
               C 132/21
            
         O. Mancini 15. aprilli 2005. aasta apellatsioonkaebus Euroopa Ühenduste Esimese Astme Kohtu (neljas koda) 3. veebruari 2005. aasta otsuse peale kohtuasjas T-137/03: O. Mancini versus Euroopa Ühenduste Komisjon
   (Kohtuasi C-172/05 P)
   (2005/C 132/39)
   kohtumenetluse keel: prantsuse
   O. Mancini esitas 15. aprillil 2005 Euroopa Ühenduste Kohtule apellatsioonkaebuse Euroopa Ühenduste Esimese Astme Kohtu (neljas koda) 3. veebruari 2005. aasta otsuse peale kohtuasjas T-137/03: O. Mancini v. Euroopa Ühenduste Komisjon. Apellandi esindaja on advokaat E. Boigelot.
   Hageja palub Euroopa Kohtul:
   
               —
            
            
               tunnistada tema apellatsioonkaebus vastuvõetavaks ja põhjendatuks ning
            
         
               —
            
            
               tühistada Euroopa Ühenduste Esimese Astme Kohtu 3. veebruari 2005. aasta otsus kohtuasjas T-137/03: Mancini v. komisjon.
            
         Samuti palub hageja Euroopa Kohtul lahendada vaidlus ning rahuldada hageja algsed nõuded kohtuasjas T-137/03:
   
               —
            
            
               tühistada ametisse nimetava asutuse 28. juuni 2002. aasta otsus, millega lükati tagasi hageja kandidatuur arst-nõustaja ametikohale üksuses “Brüsseli meditsiinitalitus” — DG Admin B8;
            
         
               —
            
            
               tühistada 23. jaanuari 2003. aasta otsus, millest teavitati hagejat 27. jaanuaril 2003, hageja 29. juulil 2002 põhikirja artikli 90 lõike 2 alusel esitatud kaebuse rahuldamata jätmise kohta.
            
         
               —
            
            
               tühistada Dr. Dolmansi nimetamine arst-nõustaja ametikohale, mis tõi kaasa hageja kandidatuuri mittevalimise vabale ametikohale;
            
         
               —
            
            
               mõista kostjalt hageja kasuks välja ex aequo et bono arvutatud kahjutasu summas 15 000 eurot mittevaralise kahju tekitamise ja karjääri kahjustamise eest;
            
         
               —
            
            
               jätta kohtukulud igal juhul kostja kanda.
            
         Õiguslikud alused ja peamised argumendid
   Apellatsioonkaebuse õiguslikud alused tulenevad vastavalt Euroopa Kohtu põhikirja artiklile 58 ühenduse õiguse rikkumisest ning menetlusnormide eiramisest esimese astme kohtus, millega kaasnes hageja huvide kahjustamine.